Šachmatų kompozicijų sprendėjo reitingas

Šachmatų kompozicijų sprendėjo reitingas  – tai skaitmeninis sprendėjo pajėgumo vertinimo rodiklis, priklausantis nuo jo rezultatų šachmatų kompozicijų sprendimo varžybose. Šį reitingą galima įgyti šachmatų kompozicijos sprendimo varžybose, atitinkančiose  Pasaulio šachmatų kompozicijos federacijos nustatytus reitingų suteikimo reikalavimus. Galioja tik šachmatų kompozicijų sprendimo varžybose. Naudojamas, suteikiant šachmatų kompozicijų sprendėjams kvalifikacinius titulus.

Istorija 
Kad titulai ir normos  turi būti susieti su reitingais nutarta 2006 m.  Pastoviosios šachmatų komisijos (PCCC) suvažiavime Vageningene

Turnyrai 
Šachmatų kompozicijų sprendėjų turnyrai turi atitikti WFCC nustatytus reikalavimus.

Turnyrų koeficientai 

Pagal WCSC taisykles organizuojamų turnyrų koeficientai:

 4.0    WCSC, ECSC;
 3,0    WCSC turnyrai normų vykdymui;
 2,5    turnyrai, kuriuose dalyvauja ne mažiau kaip 5 sprendėjai su ne mažesniu kaip 2300 reitingu;
 2,5    turnyrai, kuriuose dalyvauja ne mažiau kaip 5 sprendėjai su ne mažesniu kaip 2200 reitingu;
 1,5    turnyrai, kuriuose dalyvauja ne mažiau kaip 5 sprendėjai su ne mažesniu kaip 2100 reitingu;
 1,0    kiti  turnyrai, organizuojami pagal WCSC taisykles.

Pagal kitas taisykles organizuojamų turnyrų koeficientai:

 2,0    WCCC- atvirasis;
 1,5    , ne –WCSC tipo turnyras normų vykdymui;
 1,0    kiti turnyrai.

Reikalavimai turnyrams 

Juose turi dalyvauti bent 10 reitinguotųjų sprendėjų. 

Parinkti šachmatų uždaviniai turi būti originalūs, arba mažai žinomi spausdinti uždaviniai. Jiems keliami reikalavimai dėl lygio ir sunkumo, rekomenduojama, kad jie būtų  skirtingų stilių.    

Sprendimui turi būti  pateikta ne mažiau  kaip 12-ka skirtingo tipo užduočių. Šachmatų kompozicijos atrenkamos iš septynių grupių: tai dviejų ėjimų, trijų ėjimų, daugelio ėjimų tiesioginiai šachmatų uždaviniai, etiudai, sutarto mato, atvirkščio mato ir pasakiškosios kompozicijos uždaviniai. Turėtų būti pateikiama iš 5 grupių mažiausiai  po du uždavinius, bet iš grupės pateiktų kompozicijų skaičius neturi viršyti trijų.

Turnyras gali būti padalintas į ratus, ar vykti kelias dienas. Kai ne visų užduočių  teisingas sprendimas vertinamas 5 balais, reitingų skaičiavimui turnyro koeficientas koreguojamas. 

Jei į turnyrą yra įtraukti pasakiškosios kompozicijos uždaviniai, rekomenduojama, kad jų tipas būtų paskelbtas mažiausiai prieš du mėnesius. Prieš pasaulio taurės atvirąjį turnyrą jis turėtų būti skelbiamas  WFCC ar turnyro organizatoriaus, jei tokia yra,  svetainėje. 

Visi turnyro dokumentai (uždaviniai su sprendiniais, pilnas rezultatų ir reitingų sąrašas, teisėjo pranešimas apie varžybų eigą ir galimus pažeidimus ir t. t.)  per 30 dienų po varžybų pabaigos siunčiami WFCC atstovui (komisijai).  Atstovas (komisija ) gali patvirtinti, ar ne, turnyro atitikimą reikalavimams ir nustatyti turnyro koeficientą. Galutinį sprendimą tvirtina WFCC.

Šios taisyklės buvo priimtos 2006 m. Vageningene vykusiame FIDE PCCC suvažiavime,  tobulintos: 2007 m. -  Rode, 2009 m. - Rio de Žaneire, 2014 m. - Berne, 2017 m. - Dresdene ir - 2018 m. Ohride.

Sprendėjų reitingo skaičiavimas 

Skaičiavimui svarbūs duomenys yra: visų sprendėjų su reitingais  vidutinis reitingas (VidRtg) ir šių sprendėjų pasiektas vidutinis rezultatas (VidRez).

VidRtg = visų sprendėjų su reitingais  vidutinis reitingas (atėmus 1600)

VidRez = visų sprendėjų su reitingais  vidutinis rezultatas

Sprendėjams neturintiems reitingo 

Apskaičiuojamas sprendėjo pasiektasis reitingas  (PasRtg), tai laikinas sprendėjo turnyre pasiektas reitingas. Jis  apskaičiuotas panaudojus formulę: 

PasRtg = VidRtg × Rez / VidRez

Rez = sprendėjo pasiektas rezultatas turnyre.

Sprendėjas pirmą kartą dalyvaudamas kompozicijų sprendimo turnyre gauna pusę reitingo. Sekančiame  turnyre jis gaus kitą pusę. Iš jų apskaičiuojamas vidurkis, kuris  įtraukiamas į reitingų sąrašą.

Tikėtinas reitingo pokytis

Sprendėjams su reitingais pradžioje  skaičiuojamas jų tikėtinas rezultatas pagal formulę : 

TikRez = VidRez × Rtg / VidRtg

Rtg = Sprendėjo reitingas iš paskutiniojo reitingų sąrašo

Kai tikėtinas rezultatas 100 %  viršija turnyro nugalėtojo rezultatą, skaičiuojamas koreguotas tikėtinas rezultatas :

KorTikRez = VidRez + (TikRez – VidRez) × (MaksRez – VidRez) / (MaksTikRez – VidRez) 
 KorTikRez = koreguotas tikėtinas rezultas;  
 MaksRez = nugalėtojo rezultatas;
 MaksTikRez = didžiausias tikėtinas rezultatas  (aukštesnis už nugalėtojo rezultatą);
 KorPasRtg = VidRtg + (PasRtg – VidRtg) / (MaksPasRtg – VidRtg) * (MaksRez * MaksRtg / MaksKorTikRez – VidRtg);
 KorPasRtg = koreguotas pasirodymo reitingas;
 MaksRtg = aukščiausias sprendėjo reitingas;
 MaksPasRtg = nugalėtojo maksimalus reitingas;
 MaksKorTikRez = aukščiausias koreguotas tikėtinas rezultatas;

Reitingo pokytis

(RtgPok) apskaičiuojamas pagal tikėtino rezultato  ir pasiekto rezultato skirtumą panaudojus formulę: 

RtgPok = KT × (Rez – TikRez)

Arba, kai naudojamas koreguotas tikėtinas rezultatas: 

RtgPok = KT × (Rez – KorTikRez).

KT = turnyro koeficientas (nuo 1 iki 4);

Turnyruose, kurie organizuojami, pagal pasaulio čempionato taisykles, reitingų skaičiavimui naudojamas pilnas turnyro koeficientas. Kituose turnyruose  jis mažinamas per pusę.

Jei  už išspręstą uždavinį skiriami ne 5 balai, KT koreguojamas  pagal formulę:

KorKT = KT × 5 × N / AbsMaksRez.

 KorKT = koreguotas turnyro koeficientas;
 N = uždavinių ir etiudų skaičius turnyre;
 AbsMaksRez = teoriškai turnyre galimas surinkti balų skaičius.

Naujasis reitingas

Apskaičiuojamas pagal formulę: 

NaujRtg = Rtg + RtgPok

Visi skaičiavimai atliekami dviem ženklais po kablelio tikslumu. Reitingai spausdinami sveikais skaičiais. Publikuojant reitingai padidinami 1600.

Kai sprendėjas 5 metus nedalyvauja reitinguojamuosiuose turnyruose, jis pašalinamas iš reitingo  (ar pusės reitingo) sąrašo. Jei ateityje jis dalyvautų, būtų naudojamas jo pradinis (bet  ne pusės) reitingas.

Reitingas perskaičiuojamas po kiekvieno turnyro. Atnaujinti reitingai skelbiami 4 kartus per metus: sausio, balandžio, liepos ir spalio 1-ą d. WFCC svetainėje.

Šaltiniai

Nuorodos 

 Reitingai. Lietuvos sprendėjų reitingai
 Pasaulio sprendėjų reitingai

Šachmatų kompozicijų varžybos

Šachmatų terminai